open-index/open-wikipedia-markdown huggingface dataset:
Ισιδώρα Νάννου-Παπαθανασίου

H **Ισιδώρα Νάννου - Παπαθανασίου** γεννήθηκε στη Σαλαμίνα, το 1959. Είναι παντρεμένη με τον Πλοίαρχο Ε.Ν, Μηνά Νάννο και έχουν τρείς γιούς. Αποφοίτησε από το Λύκειο Σαλαμίνος το 1977 και εισήχθη στο Τμήμα Οικονομικών και Πολιτικών Επιστημών της Νομικής Σχολής του Οικονομικού Πανεπιστημίου Αθηνών, από το οποίο αποφοίτησε το 1982. Εργάστηκε στο υποκατάστημα της Εμπορικής Τραπέζης Σαλαμίνος (1986 -2000) και ως Σύμβουλος επί Οικονομικών Θεμάτων σε Ναυτιλιακή εταιρεία του εξωτερικού (2000-2002). Στις δημοτικές εκλογές του 2014, εκλέχθηκε Δήμαρχος Σαλαμίνος.

## Πολιτική Σταδιοδρομία
Πρόεδρος του Αναπτυξιακού Συνδέσμου Σαλαμίνος, επί δυο συνεχείς διετίες, (2002-2006).

Εκλεγμένη, πρώτη σε σταυρούς προτίμησης, Δημοτική Σύμβουλος Σαλαμίνος (2002-2006). Επανεκλεγμένη Δημοτική Σύμβουλος (2006-2010) και Αντιπρόεδρος Δημοτικού Συμβουλίου τη διετία 2006-2008.

Στις δημοτικές εκλογές του 2014, εκλέχθηκε Δήμαρχος Σαλαμίνος, ως η πρώτη γυναίκα δήμαρχος του νησιού.

Στις δημοτικές εκλογές του 2019, έμεινε εκτός δεύτερου γύρου από την πρώτη Κυριακή των εκλογών. Ο συνδυασμός της , ήρθε τρίτος με ποσοστό 16,54%, κατακτώντας 6, εκ των 33 εδρών του δημοτικού συμβουλίου.

## Κοινωνική Δράση

* *Μέλος της Διοίκησης δύο Παιδικών Σταθμών και των ΚΑΠΗ Σαλαμίνας και Αιαντείου.*
* *Πρόεδρος του νέο-ιδρυθέντος τότε Επιστημονικού Συλλόγου Σαλαμίνας (1978).*
* *Αντιπρόεδρος της Ποδοσφαιρικής Ομάδας Σαλαμίνας «ΑΙΑΣ».*
* *Αντιπρόεδρος του Αθλητικού Ομίλου Αντισφαίρισης (έως σήμερα).*
* *Αντιπρόεδρος Εξωραϊστικού Συλλόγου «ΠΕΡΑΝΙ».*
* *Γενική Γραμματέας Κτηματικού Συλλόγου Σαλαμίνας.*

Κατηγορία:Ελληνίδες πολιτικοί
Κατηγορία:Δήμαρχοι
Κατηγορία:Δημοτικοί Σύμβουλοι ανά την Ελλάδα
Μαργαρίτα Πλαβούνοβα

Η **Μαργαρίτα Πλαβούνοβα** (ρωσικά : Маргарита Плавунова, 1994 - 22 Αυγούστου 2019) ήταν Ρωσίδα αθλήτρια του στίβου, πρωταθλήτρια στο τρέξιμο μετ'εμποδίων και μοντέλο.

Γεννήθηκε στο Κοτόβσκ το 1994 και ήταν απόφοιτος της Γυμναστικής Ακαδημίας του Κρατικού Πανεπιστημίου του Τομσκ. Συμμετείχε σε εθνικά πρωταθλήματα και έγινε πρωταθλήτρια στα 60μ. με εμπόδια ενώ διαγωνίστηκε επίσης στα 100μ. με εμπόδια και στα 400μ. με εμπόδια.

Η Πλαβούνοβα πέθανε ξαφνικά στις 22 Αυγούστου 2019 στην περιφέρεια Ταμπόφ της δυτικής Ρωσίας, από καρδιακή προσβολή, σε ηλικία 25 ετών ενώ έκανε προπόνηση.

## Εξωτερικοί σύνδεσμοι
* Russian athlete and model Margarita Plavunova, 25, discovered on roadside after going for run
* Russian athlete Margarita Plavunova dies suddenly in training
* Russian athlete and model Margarita Plavunova dies while training

## Παραπομπές


Κατηγορία:Ρώσοι αθλητές του στίβου
Πρωτάθλημα χειροσφαίρισης Α2 εθνικής κατηγορίας ανδρών 2005-2006

Η **Α2 Εθνική Χειροσφαίρισης Ελλάδας 2005−06** ήταν η 17η περίοδος της Α2 Εθνικής Χειροσφαίρισης και συνολικά η 24η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 22 Οκτωβρίου του 2005 και έληξε στις 21 Μαΐου του 2006.

## Κατάταξη
### 1ος Όμιλος
Πρωταθλητής αναδείχθηκε ο Ηλυσιακός A.O., ο οποίος ανέβηκε στην Α1΄. Στη Β΄ Εθνική υποβιβάστηκε ο Γ.Ν.Ο. Άρης Νίκαιας και ο Α.Σ. Προοδευτική Αγρινίου.

### 2ος Όμιλος
Πρωταθλητής αναδείχθηκε ο Π.Α.Σ. Αερωπός Έδεσσας, ο οποίος ανέβηκε στην Α1΄. Στη Β΄ Εθνική υποβιβάστηκε ο Α.Μ.Σ. Πόντιοι Κιλκίς και ο Γ.Α.Α.Σ. Ορφέας Κατερίνης.

## Εξωτερικοί σύνδεσμοι
*Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία
*Ομοσπονδία Χειροσφαιρίσεως Ελλάδος — Πρόγραμμα — Αποτελέσματα

2005 2006
Κατηγορία:Χειροσφαίριση το 2005
Κατηγορία:Χειροσφαίριση το 2006
33η Μηχανοκίνητη Ταξιαρχία (Ελλάδα)

Η **33η Μηχανοκίνητη Ταξιαρχία Πεζικού (33η ΤΑΞ ΠΖ) «Κυδωνίων»** είναι μια μονάδα του Ελληνικού Στρατού, η οποία εδρεύει στο Πολύκαστρο της Μακεδονίας. Αποτελείται από μηχανοκίνητα τάγματα πεζικού, υποστήριξης, σύνταγμα μηχανικών και άλλα.

## Δομή
* Τον Λόχο Στρατηγείου (Λ.Σ. 33ης Μ/Κ ΤΑΞ ΠΖ)
* Την 33η Επιλαρχία Μέσων Αρμάτων (33η ΕΜΑ)
* Τον 33ο Λόχο Αντιαρματικών (33ος ΛΑ-Τ)
* Τον 33ο Λόχο Διαβιβάσεων (33ος ΛΔΒ)
* Τον 33ο Λόχο Μηχανικού (33ος ΛΜΧ)
* Το 33ο Τάγμα Υποστηρίξεως (33ο ΤΥΠ)
* Την 104η Αυτοκινούμενη Μοίρα Μέσου Πυροβολικού (104η Α/Κ ΜΜΠ)
* Το 506ο Μηχανοκίνητο Τάγμα Πεζικού (506ο Μ/Κ ΤΠ)
* Το 525ο Μηχανοκίνητο Τάγμα Πεζικού (525ο Μ/Κ ΤΠ)

## Πηγές
* Charles Heyman. "ARRC Groupings" in *The Armed Forces of the United Kingdom 1999-2000*. Leo Cooper. Pen & Sword Books. R & F (Defence Publications). 1998. . Page 181.

## Εξωτερικοί σύνδεσμοι
* 
* 

Κατηγορία:Ταξιαρχίες της Ελλάδας
Κατηγορία:Ελληνικός Στρατός
Ποιητικός ρεαλισμός

Ο **ποιητικός ρεαλισμός** ήταν κινηματογραφικό κίνημα στη Γαλλία της δεκαετίας του 1930. Περισσότερο μια τάση από ένα κίνημα, ο ποιητικός ρεαλισμός δεν ήταν έντονα ενοποιημένος όπως το σοβιετικό μοντάζ ή ο γαλλικός ιμπρεσιονισμός, αλλά ήταν άτομα που δημιούργησαν αυτό το λυρικό ύφος. Οι κορυφαίοι σκηνοθέτες του κινήματος ήταν ο Πιέρ Σενάλ, ο Ζαν Βιγκό, ο Ζυλιέν Ντυβιβιέ, ο Μαρσέλ Καρνέ και ίσως ο σημαντικότερος σκηνοθέτης του κινήματος Ζαν Ρενουάρ. Ο Ρενουάρ έκανε μια μεγάλη ποικιλία ταινιών που επηρεάστηκαν από το Αριστερό  Λαϊκό Μέτωπο και ακόμη από μια λυρική ταινία μικρού μήκους. 

Οι πιο σημαντικοί καλλιτέχνες αυτών των ταινιών ήταν ο Ζαν Γκαμπέν, ο Μισέλ Σιμόν, η Σιμόν Σινιορέ και η Μισέλ Μοργκάν.

## Στοιχεία και Συντελεστές
Οι ταινίες του ποιητικού ρεαλισμού έχουν συνήθως μια μοιρολατρική άποψη της ζωής  με τους χαρακτήρες τους να ζουν στο περιθώριο της κοινωνίας, είτε ως άνεργοι μέλη της εργατικής τάξης είτε ως εγκληματίες. Μετά από μια ζωή απογοήτευσης, οι χαρακτήρες παίρνουν μια τελευταία ευκαιρία στην αγάπη, αλλά τελικά απογοητεύονται  και οι ταινίες συχνά τελειώνουν με απογοήτευση ή θάνατο. Ο συνολικός τόνος  συχνά μοιάζει με νοσταλγία και πικρία. Είναι «ποιητικές» λόγω μιας αυξημένης αισθητικότητας  που μερικές φορές εφιστά την προσοχή στις παραστατικές πτυχές των ταινιών. Αν και αυτές οι ταινίες  ήταν αδύναμες στον τομέα της παραγωγής, ο γαλλικός κινηματογράφος δημιούργησε ένα υψηλό ποσοστό επιρροών ταινιών που οφείλεται σε μεγάλο βαθμό στους ταλαντούχους ανθρώπους της βιομηχανίας στη δεκαετία του 1930 που δούλευαν πάνω τους. 

Οι συνθέτες που εργάστηκαν σε αυτές τις ταινίες ήταν ο Ζωρζ Ορίκ, ο Αρθούρ Χονέγκερ, ο Ζοζέφ Κοσμά και ο Μορίς Ζομπέρ. Οι σκηνοθέτες που συνέβαλαν σε πολλές από τις ταινίες συμπεριέλαβαν  τον Σαρλ Σπάακ και τον Ζακ Πρεβέρ. Το κίνημα είχε σημαντικό αντίκτυπο στα μεταγενέστερα κινηματογραφικά κινήματα, ιδιαίτερα στον ιταλικό νεορεαλισμό (πολλοί από τους νεορεαλιστές, κυρίως ο Λουκίνο Βισκόντι, συνεργάστηκαν  με ποιητικούς ρεαλιστές σκηνοθέτες προτού ξεκινήσουν τις δικές τους καριέρες ως κριτικοί και σκηνοθέτες ταινιών).
## Σημαντικά παραδείγματα
Οι πρόδρομοι του ποιητικού ρεαλιστικού κινήματος περιλαμβάνουν τις ταινίες:

*La Petite Lise (1930) του Ζαν Γκρεμιγιόν
*Pension Mimosas (1934) του Ζακ Φεντέρ
*Le Grand Jeu (1934) του Ζακ Φεντέρ

Οι ποιητικές ρεαλιστικές ταινίες κορυφαίων κινηματογραφιστών από τα μέσα έως τα τέλη της δεκαετίας του 1930 περιλαμβάνουν:

*Αταλάντη (1934) του Ζαν Βιγκό
*La Bandera (1935) του Ζυλιέν Ντυβιβιέ
*La Belle Équipe ((1936) του Ζυλιέν Ντυβιβιέ
*Les Bas-fonds (1936) του Ζαν Ρενουάρ
*Πεπέ λε Μοκό (1937) του Ζυλιέν Ντυβιβιέ
*Η Μεγάλη Ψευδαίσθηση (1937) του Ζαν Ρενουάρ
*Το Ανθρώπινο κτήνος (1938) του Ζαν Ρενουάρ
*Το λιμάνι των απόκληρων (1938) του Μαρσέλ Καρνέ
*Hôtel du Nord (1938) του Μαρσέλ Καρνέ
*Ο Κανόνας του παιχνιδιού (1939) του Ζαν Ρενουάρ
*Ξημερώνει  (1939) του Μαρσέλ Καρνέ
## Βιβλιογραφικές πηγές
* Sandro Bernardi, *L'avventura del cinematografo*, Marsilio Editori, Venezia 2007. ISBN 978-88-317-9297-4
## Παραπομπές


Κατηγορία:Κινηματογραφικά κινήματα
Πρωθυπουργός της Νορβηγίας

Ο **Πρωθυπουργός της Νορβηγίας** (Νορβηγικά: Statsminister - Κατά λέξη: Υπουργός του Κράτους), είναι ο αρχηγός της κυβέρνησης της Νορβηγίας και το ισχυρότερο πρόσωπο στην πολιτική της χώρας. Ο πρωθυπουργός και το Συμβούλιο της Επικρατείας (Cabinet), το οποίο αποτελείται από όλους τους επικεφαλής των δημοσίων υπηρεσιών, είναι συλλογικά υπεύθυνοι των πολιτικών ενεργειών και πράξεών τους απέναντι στον μονάρχη, στο Storting (Κοινοβούλιο Νορβηγίας), στο κόμμα τους και στο εκλογικό σώμα. Στην πράξη, καθώς είναι σχεδόν αδύνατον για μία κυβέρνηση να παραμείνει στην εξουσία ενάντια στη βούληση του Storting, ο πρωθυπουργός είναι κυρίως υπόλογος στο Storting. Ο πρωθυπουργός είναι σχεδόν πάντα ο ηγέτης του κόμματος πλειοψηφίας του Storting ή ο ηγέτης του βασικού εταίρου σε μια κυβέρνηση συνεργασίας.

Το σύνταγμα της Νορβηγίας εγκρίθηκε στις 17 Μαΐου 1814. Η θέση του πρωθυπουργού δημιουργήθηκε από νομοθεσία. Οι σύγχρονοι πρωθυπουργοί έχουν ελάχιστες θεσμικές εξουσίες αλλά, υπό την προϋπόθεση πως μπορούν να ζητήσουν εντολή στήριξης του κοινοβουλευτικού κόμματός τους, μπορούν να ελέγξουν τόσο το νομοθετικό όσο και το εκτελεστικό σώμα και ως εκ τούτου, κατέχουν σημαντικές *de facto* εξουσίες. Από τις 16 Οκτωβρίου 2013, πρωθυπουργός της Νορβηγίας είναι η Έρνα Σόλμπεργκ του Συντηρητικού Κόμματος, η δεύτερη γυναίκα πρωθυπουργός στην ιστορία της Νορβηγίας.

Σε αντίθεση με τους ομολόγους τους στην υπόλοιπη Ευρώπη, οι Νορβηγοί πρωθυπουργοί δεν έχουν τη δυνατότητα να συμβουλεύουν τον βασιλιά να διαλύσει το Storting και να προκηρύξει εκλογές. Το σύνταγμα απαιτεί το Storting να υπηρετεί την πλήρη τετραετή θητεία του και αν ο πρωθυπουργός χάσει την εμπιστοσύνη του Storting, τότε θα πρέπει να παραιτηθεί.

## Κατάλογος

## Παραπομπές


Πρωθυπουργ
Βαλντέμαρ Φορνάλικ

Ο **Βαλντέμαρ Φορνάλικ** (*Waldemar Fornalik,* 11 Απριλίου 1963 - Μισλενίτσε) είναι Πολωνός πρώην ποδοσφαιριστής, ο οποίος αγωνίστηκε σε ολόκληρη τη σταδιοδρομία του στη Ρουχ Χόζουβ και  νυν προπονητής ποδοσφαίρου. Από τον Ιούλιο του 2012 έως τον Οκτώβριο του 2013, ήταν ο προπονητής της Εθνικής Πολωνίας.

## Σταδιοδρομία ως παίκτης
Ο Φορνάλικ κέρδισε την Εκστρακλάσα 1988-89 με τη Ρουχ Χόζουβ.

## Σταδιοδρομία ως προπονητής
Μετά το τέλος της ποδοσφαιρικής σταδιοδρομίας του, ο Φορνάλικ ξεκίνησε προπονητική σταδιοδρομία. Διετέλεσε προπονητής στη Γκούρνικ Ζάμπζε και στην Όντρα Βοντζίσουαβ. Τερμάτισε στην 3η θέση με τη Ρουχ Χόζουβ τη σεζόν 2009-10. Τη σεζόν 2011-12, οδήγησε τη Ρουχ Χόζουβ στη 2η θέση, την υψηλότερη θέση από τότε που κέρδισε τον τίτλο το 1989.

Τον Ιούλιο του 2012, έγινε ο προπονητής της Εθνικής Πολωνίας, μετά την απόλυση του Φραντσίσεκ Σμούντα. Στις 16 Οκτωβρίου 2013, μετά από μία ήττα με 0-1 από την Ουκρανία στο Χάρκοβο, η οποία επιβεβαίωσε ότι η Πολωνία δεν θα πήγαινε στους τελικούς του Παγκοσμίου Κυπέλλου του 2014 στη Βραζιλία και μία ήττα με 0-2 από την Αγγλία στο Στάδιο Γουέμπλεϊ την προηγούμενη νύχτα, η Πολωνική Ομοσπονδία Ποδοσφαίρου απέλυσε τον Φορνάλικ λόγω μη εκπλήρωσης των στόχων στο συμβόλαιο του.

Στις 19 Σεπτεμβρίου 2017 έγινε ο προπονητής της Πιάστ Γκλιβίτσε, με την οποία κέρδισε την Εκστρακλάσα τη σεζόν 2018-19.

## Διακρίσεις

### Προπονητικές

; Πιάστ Γκλιβίτσε

* Εκστρακλάσα: 2018-19

## Παραπομπές

Κατηγορία:Πολωνοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρουχ Χόζουφ
Κατηγορία:Πολωνοί προπονητές ποδοσφαίρου
Κατηγορία:Προπονητές ποδοσφαίρου Πολόνια Μπίτομ
Κατηγορία:Προπονητές ποδοσφαίρου Όντρα Βοτζίσλαβ
Κατηγορία:Προπονητές ποδοσφαίρου Πολόνια Βαρσοβίας
Κατηγορία:Προπονητές ποδοσφαίρου Βίντζεφ Λοτζ
Κατηγορία:Προπονητές ποδοσφαίρου Γκούρνικ Ζάμπζε
Κατηγορία:Προπονητές ποδοσφαίρου Εθνικής Πολωνίας
Κατηγορία:Προπονητές ποδοσφαίρου Πιάστ Γκλιβίτσε
Κωνσταντίνος Παναγιωτάκος

Ο **Κωνσταντίνος Π. Παναγιωτάκος** (2 Δεκεμβρίου 1917 - 29 Μαίου 1993) ήταν Έλληνας διπλωμάτης και συγγραφέας. 

## Βιογραφικά στοιχεία

Γεννήθηκε στην Ζυρίχη το 1917, γιος του ιατρού και πολιτικού Παναγιώτη Παναγιωτάκου.

Διπλωματούχος Νομικής του Πανεπιστημίου Αθηνών (1940), ανακηρύχτηκε διδάκτωρ Πολιτικών Επιστημών (1944) και υφηγητής του Δημοσίου Δικαίου (1948).

Εισήχθη στο Διπλωματικό Σώμα στο 1947 και υπηρέτησε στην Ιερουσαλήμ, στη Μασσαλία, στην Τρίπολη, στην Άγκυρα και στη Βοστώνη. Προήχθη σε πρέσβυ το 1966 επί κυβέρνησης Στέφανου Χ. Στεφανόπουλου.

Υπηρέτησε ως πρέσβης της Ελλάδος στo Νέο Δελχί (1968 - 1969), στο Συμβούλιο της Ευρώπης (1969) και στην Λευκωσία (1970-1972). Διετέλεσε υπηρεσιακός υφυπουργός Εξωτερικών στην κυβέρνηση Γ. Παπαδόπουλου το 1972. Στην συνέχεια διορίστηκε μόνιμος αντιπρόσωπος της Ελλάδας στον Οργανισμό Ηνωμένων Εθνών (1972-1973).  Το 1974 υπηρέτησε ως Πρέσβης στην Ουάσιγκτον (1974).  

Το 1978 παραιτήθηκε από το Διπλωματικό Σώμα και επικεντρώθηκε στο συγγραφικό του έργο.

Με την σύζυγό του Ειρήνη απέκτησε έναν γιο.

## Το "Μνημόνιο Παναγιωτάκου"

Στα μέσα της δεκαετίας του 1970 διέρρευσε από την Αρχιεπισκοπή Κύπρου ένα έγγραφο που αποδόθηκε στον Κωνσταντίνο Παναγιωτάκο, γνωστό ως «Μνημόνιο Παναγιωτάκου». Το έγγραφο αυτό φερόταν να ζητά τη συνεργασία της Τουρκίας για την ανατροπή του Αρχιεπισκόπου Μακαρίου. Μετά τη δημοσιότητα που έλαβε, ο ίδιος ο Παναγιωτάκος ζήτησε τη διεξαγωγή Ένορκης Διοικητικής Εξέτασης.

Η έρευνα ανατέθηκε από το Υπουργείο Εξωτερικών στον Αρεοπαγίτη Σόλωνα Ράγκα και το πόρισμα της 12ης Μαΐου 1975 κατέληξε ότι το αποκαλούμενο «Μνημόνιο Παναγιωτάκου» δεν ήταν αυθεντικό, χαρακτηρίζοντάς το όχι μόνο πλαστό αλλά και ανύπαρκτο, καθώς ουδέποτε εντοπίστηκε πρωτότυπο έγγραφο.

Παρά τα παραπάνω, το «Μνημόνιο» έχει επανεμφανιστεί σε διάφορες δημοσιεύσεις. Μνημονεύθηκε, μεταξύ άλλων, στο άρθρο του Γ. Α. Λεονταρίτη «Η ΣΙΑ πίσω από το πραξικόπημα στην Κύπρο» στην εφημερίδα *Καθημερινή* (20 Ιουλίου 1996), καθώς και σε διαδικτυακό άρθρο της ιστοσελίδας Protagon (Ιούλιος 2024).

## Συγγραφικό έργο

* *Τυπικόν Διπλωματικής και Προξενικής Αλληλογραφίας*, Β. Υπουργείον Εξωτερικών, Εθνικόν Τυπογραφείον 1960, 1965 (Β' Έκδοσις)
* *Στην Πρώτη Γραμμή Αμύνης,* 1978, 1980 (γ' έκδοση).
* *Ανάλεκτα Περί Κυπριακού και Φακέλλου*, 1984.
* *Κύπρος. Ο Φάκελλος της Μεγάλης Προδοσίας*, Φιλιππότης 1986.
* *30 Καυτά Μερόνυχτα (15 Ιουλίου - 15 Αυγούστου 1974). Η Κυπριακή Τραγωδία από την Σκοπιά του Αμερικανικού Τύπου*,  Φιλιππότης 1987.
* Πολλές δημοσιεύσεις στον τομέα του Διεθνούς Δικαίου. 

## Παραπομπές


Κατηγορία:Έλληνες διπλωμάτες
Κατηγορία:Έλληνες υφυπουργοί Εξωτερικών
Χόρι Σέντεν

Ο **Χόρι Σέντεν** είναι παλαίμαχος Αυστραλός επαγγελματίας παίκτης στα βελάκια. 

Ο Σέντεν κέρδισε το 1984 το Αυστραλιανό Γκράντ Μάστερς και έπαιξε το 1984 στο Ουόρλντ Μάστερς του Ουίνμαου, χάνοντας στον πρώτο γύρο από τον Σέρι Μόργκαν. Ο Σέντεν έχασε στην Αμερική από τον Ρικ Νέυ, τον Τζον Κράμερ, τον Νταν Βαλέτο και τον Τόνι Πέιν με 6 σκέλη στα 9, όντας στην Ομάδα Παγκοσμίου Κυπέλλου WDF το 1985 αποτελούμενη από τον Τέρυ Ο' Ντι, τον Ράσελ Στιούαρτ και τον Φρανκ Πάλκο. Στη συνέχεια, ο Σέντεν έπαιξε στο Παγκόσμιο Πρωτάθλημα Βελακιών BDO το 1988, αλλά έχασε στον πρώτο γύρο με 3-2 σε σκέλη από τον Μπομπ Σενίβ.  

## Αποτελέσματα Παγκόσμιου Πρωταθλήματος

### BDO

* 1988: Φάση των 32: (έχασε από τον Μπομπ Σενίβ 2-3) (σκέλη) 

## Βιβλιογραφικές αναφορές


## Εξωτερικοί σύνδεσμοι

* Προφίλ και στατιστικά στοιχεία για τη βάση δεδομένων για τα βελάκια  

Κατηγορία:Βελάκια
Κατηγορία:Αυστραλοί αθλητές
Ζεράλντ Κλερβίλ

Ο **Ζεράλντ Κλερβίλ** (γεννήθηκε 25 Απριλίου του 1976) είναι Αϊτινός πρώην αθλητής του στίβου ο οποίος αγωνίστηκε στο αγώνισμα των 400 μέτρων στους άνδρες στους Θερινούς Ολυμπιακούς Αγώνες του 2000. Κατέγραψε επίδοση 46,69 δευτερολέπτων, τοποθετώντας τον ως 8ο στην προκριματική σειρά του. Η καλύτερη προσωπική του επίδοση είναι 45,71 δευτερόλεπτα, σε αγώνα του 1999.

## Βιβλιογραφικές αναφορές


Κατηγορία:Αϊτινοί αθλητές
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Δρομείς ταχύτητας
Ιωάννης Χατζόπουλος

Ο **Ιωάννης Χατζόπουλος** (Πάτρα 1862 - Γκέρλιτς 1918) ήταν Έλληνας συνταγματάρχης, διοικητής του Δ΄ Σώματος Στρατού, ο οποίος το 1916 φυλακίστηκε μαζί με τους άντρες του στο Γκέρλιτς της Γερμανίας.

## Βιογραφία
Ο Χατζόπουλος γεννήθηκε στην Πάτρα το 1862. Υπηρέτησε ως αξιωματικός πυροβολικού, πολέμησε στον ελληνοτουρκικό Πόλεμο του 1897 και τους Βαλκανικούς Πολέμους του 1912-13. Το 1916, ήταν ο διοικητής του Δ΄ Σώματος Στρατού στην ανατολική Μακεδονία, με έδρα την Καβάλα. Το σώμα είχε αποστρατευτεί από τη βασιλική ελληνική κυβέρνηση στην Αθήνα και πλέον στο στράτευμα είχε απομείνει μόνο ένα μέρος της αρχικής δύναμής του. 
[αριστερά|μικρογραφία|340px|Η κηδεία του I. Χατζόπουλου στο [Γκέρλιτς το 1918]]
Όταν ο βουλγαρικός Στρατός, με την στήριξη γερμανικών δυνάμεων, εισέβαλε στην Ανατολική Μακεδονία τον Αύγουστο του 1916, η Ελληνική κυβέρνηση δεν επέτρεψε στον Χατζόπουλο να προσφέρει βοήθεια στην Ελλάδα υπερασπίζοντας την επαρχία. Ως αποτέλεσμα, αυτός και το μεγαλύτερο μέρος των ανδρών του—464 αξιωματικοί και 6.373 στρατιώτες παραδόθηκαν στους Γερμανούς και φυλακίστηκαν για το υπόλοιπο του πολέμου στο Γκέρλιτς. Τα γεγονότα αυτά προκάλεσαν την άμεση αντίδραση των Ελλήνων αξιωματικών. Αμέσως ξέσπασε στρατιωτική εξέγερση με την υποστήριξη της Γαλλίας στη Θεσσαλονίκη, ενώ στην Θεσσαλονίκη συστάθηκε Κυβέρνηση Εθνικής Αμύνης, οδηγώντας στην επίσημη ένταξη της Ελλάδας στο Α΄ Παγκόσμιο Πόλεμο στο πλευρό της Αντάντ.

Ο Χατζόπουλος πέθανε στο Γκέρλιτς στις 15 Απριλίου του 1918. Ο τάφος του συνταγματάρχη Χατζόπουλου βρίσκεται στο κοιμητήριο της πόλης, μαζί με τους τάφους έξι ακόμα Ελλήνων αξιωματικών· το 2006, η Ελληνική Πρεσβεία στη Γερμανία μερίμνησε για τη συντήρηση των μνημάτων τους. 

## Παραπομπές


Κατηγορία:Έλληνες στρατιωτικοί του Ελληνοτουρκικού πολέμου του 1897
Κατηγορία:Έλληνες στρατιωτικοί των Βαλκανικών Πολέμων
Βάλτερ Μαρτίνεζ (ποδοσφαιριστής)

Ο **Βάλτερ Χουλιάν Μαρτίνεζ Ράμος Walter** (*Julián Martínez Ramos,* 28 Μαρτίου 1982 - 11 Αυγούστου 2019) ήταν Ονδουριανός επαγγελματίας ποδοσφαιριστής, ο οποίος αγωνιζόταν ως μεσοεπιθετικός. 

## Σταδιοδρομία σε συλλόγους
Ο Μαρτίνεζ ξεκίνησε την επαγγελματική του σταδιοδρομία στη Βικτόρια και έκανε το ντεμπούτο του στις 25 Νοεμβρίου 2000 εναντίον της Ντεπόρτες Σάβιο. Επίσης, αγωνίστηκε στις Βίντα και Μαραθόν. 

Στις 27 Ιανουαρίου 2007, η Diario Deportivo Diez επιβεβαίωσε ότι θα παίξει στην κινεζική Γκουοάν Πεκίνου, στην οποία θα αγωνιζόταν για τέσσερις σεζόν σε δύο ξεχωριστές περιόδους. Τον Ιούλιο του 2010, εντάχθηκε στην ομάδα για τη δεύτερη θητεία του. 

Τον Ιανουάριο του 2011, έγινε ο 11ος ποδοσφαιριστής από την Ονδούρα στην Πριμέρα Ντιβισιόν μετά την ένταξή του στην Αλαβές. 

Μετά τη λήξη του συμβολαίου του με την Τσονγκίνγκ, ο Μαρτίνεζ πέρασε δοκιμαστικά με τις ομάδες του MLS, Κολοράντο Ράπιντς τον Ιανουάριο του 2013 και Ντι Σι Γιουνάιτεντ το Φεβρουάριο του 2013. Στις 15 Μαρτίου 2013, υπέγραψε στην Σαν Χοσέ Έρθκουεϊκς. 

## Διεθνής σταδιοδρομία
Ο Μαρτίνεζ έκανε το ντεμπούτο του για την Εθνική Ονδούρας σε φιλικό αγώνα εναντίον της Κολομβίας το Νοέμβριο του 2002 και συνολικά είχε 49 συμμετοχές, σημειώνοντας 12 γκολ. Έχει εκπροσωπήσει τη χώρα του σε 8 αγώνες προκριματικών του Παγκοσμίου Κυπέλλου και έπαιξε και στα τρία παιχνίδια της χώρας του στο Παγκόσμιο Κύπελλο του 2010. Επίσης, έπαιξε στο Κόπα Σεντροαμερικάνα του 2003, του 2009  και του 2011, καθώς και στο ΚΟΝΚΑΚΑΦ Γκολντ Καπ του 2009 και του 2011. 

## Θάνατος
Στις 11 Αυγούστου 2019, ο Μαρτίνεζ πέθανε στη Νέα Υόρκη λόγω καρδιαγγειακής πάθησης. 

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com 

Κατηγορία:Ονδουριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ονδούρας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές ΚΝ Βικτόρια
Κατηγορία:Ποδοσφαιριστές Λίγκα Νασιονάλ Ονδούρας
Κατηγορία:Ποδοσφαιριστές Κλαμπ Ντεπορτίβο Μαραθόν
Κατηγορία:Ποδοσφαιριστές ΚΝΣ Βίδα
Κατηγορία:Ποδοσφαιριστές Γκουοάν Πεκίνου
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Τσονγκτσίνγκ ΦΚ
Κατηγορία:Ποδοσφαιριστές Λιγκ Ουάν Κίνας
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σαν Χοσέ Έρθκουεϊκς
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Κλουμπ Σελαχού ΜΚ
Κατηγορία:Ποδοσφαιριστές Κλουμπ Ντεπορτίβο ΦΑΣ
Κατηγορία:Ποδοσφαιριστές Πριμέρα Ντιβισιόν Ελ Σαλβαδόρ
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2007
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2009
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2011
Κατηγορία:Ποδοσφαιριστές Κόπα Σεντροαμερικάνα 2011
Βρετανικός Στρατός Θεσσαλονίκης

Ο **Βρετανικός Στρατός Θεσσαλονίκης** ήταν βρετανικός στράτευμα ξηράς κατά τη διάρκεια του Α΄ Παγκοσμίου Πολέμου.

## Συμμετοχή στον Α΄ Παγκόσμιο Πόλεμο
Ο στρατός σχηματίστηκε στην Θεσσαλονίκη υπό τον αντιστράτηγο Μπράιαν Μέιχον, για να αντισταθεί στη βουλγαρική προώθηση στην περιοχή, καθώς τότε μαίνονταν οι μάχες του μακεδονικού Μετώπου. Ο στρατός έφθασε στην Θεσσαλονίκη στις 15 Οκτωβρίου 1915 μαζί με τα γερμανικά στρατεύματα. Τον Μάιο του 1916 ο αντιστράτηγος Τζορτζ Μιλν διαδέχθηκε τον Μπράιαν Μέιχον ως επικεφαλής του στρατεύματος. Αργότερα το στράτευμα αποτελούνταν από δύο σώματα, ενώ το στράτευμα καταργήθηκε το 1920. Οι νεκροί στρατιώτες του βρετανικού στρατού Θεσσαλονίκης τιμώνται στο μνημείο της Δοϊράνης. 

## Παραπομπές

Κατηγορία:Η Ελλάδα κατά τον Α΄ Παγκόσμιο Πόλεμο
Κατηγορία:Θεσσαλονίκη
Κάτω Μετόχι Σερρών

Το **Κάτω Μετόχι** είναι χωριό στον νομό Σερρών. Διοικητικά υπάγεται στην δημοτική κοινότητα Σερρών του Δήμου Σερρών. Σύμφωνα με την απογραφή του 2011 έχει πληθυσμό 197 κατοίκων, ενώ σύμφωνα με την απογραφή του 2021 είχε πληθυσμό 136 κατοίκων.

Ιστορία:

Η ονομασία “Κάτω Μετόχι” υποδηλώνει την ύπαρξη μοναστηριακού μετοχίου στην περιοχή. Πράγματι, κοντά στον εγκαταλελειμμένο οικισμό Άνω Μετόχι, σε υψόμετρο 450 μέτρων, υπήρχε ο μεταβυζαντινός ναός του Αγίου Δημητρίου. Ο ναός αυτός καταστράφηκε το 1947 κατά τον Ελληνικό Εμφύλιο Πόλεμο, αλλά είχε ανεγερθεί πάνω σε ερείπια παλαιότερου μοναστηριακού ναού, πιθανώς του μετοχίου του Αγίου Γεωργίου, που αναφέρεται πριν το 1321 ως κτήση της Μονής Αγίου Νικολάου Καμενικαίας. 

Η ύπαρξη αυτών των μετοχίων υποδηλώνει τη θρησκευτική και οικονομική σημασία της περιοχής κατά τη βυζαντινή περίοδο, καθώς τα μετόχια λειτουργούσαν ως αγροτικές και κτηνοτροφικές μονάδες μοναστηριών.

Σήμερα, το Κάτω Μετόχι αποτελεί έναν μικρό οικισμό με ιστορικές ρίζες που συνδέονται με τη μοναστηριακή παράδοση της περιοχής.

## Προσωπικότητες
; Κατάγονται από το Κάτω Μετόχι
* Αναστάσιος Μεγαλομύστακας, Έλληνας πολιτικός
* Βενιζέλος Χριστοφορίδης, Καθηγητής Θεολογικής σχολής ΑΠΘ, ποιητής

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Κρίνος Σερρών

Ο **Κρίνος** είναι χωριό στον νομό Σερρών. Διοικητικά υπάγεται στην δημοτική κοινότητα Σερρών του Δήμου Σερρών. Οι κάτοικοί του οικισμου έχουν θρακιώτικες καταβολές.

Στο χωριό βρίσκεται ο Ιερός Ναός Κοιμήσεως της Θεοτόκου, στον οποίο τελείται θεία λειτουργία κάθε Κυριακή. Επιπλέον, κάθε Πάσχα πραγματοποιείται η περιφορά του Επιταφίου. Ο Κρίνος αποτελεί προάστιο της πόλης των Σερρών. Μέρος του πληθυσμού κατοικεί στο χωριό, ενώ ο υπόλοιπος πληθυσμός διαμένει μόνιμα στην πόλη των Σερρών.

## Πληθυσμός

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Ξηρότοπος Σερρών

Ο **Ξηρότοπος** είναι χωριό στον νομό Σερρών. Διοικητικά υπάγεται στην δημοτική κοινότητα Σερρών του Δήμου Σερρών.

## Γαστρονομία

Στον Ξηρότοπο παραδοσιακό πιάτο που συνηθιζόταν ήταν το *λάχανο γιαχνί*.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Χρυσοπηγή Σερρών

Η **Χρυσοπηγή** είναι χωριό στον νομό Σερρών. Διοικητικά υπάγεται στην κοινότητα Ελαιώνα του Δήμου Σερρών. Σύμφωνα με την απογραφή του 2011 το χωριό έχει πληθυσμό 27 κατοίκων, ενώ σύμφωνα με την απογραφή του 2001 το χωριό είχε πληθυσμό 4 κατοίκων.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Σέρσεγκας

Οι **σέρσεγκες** (έντομα στο γένος ***Βεσπίδες***) είναι οι μεγαλύτεροι από τις ευκοινωνικές σφήκες και έχουν παρόμοια εμφάνιση με τους στενούς τους συγγενείς τις σφήκες. Ορισμένα είδη έχουν μήκος έως 5,5 εκ. Διακρίνονται από τις άλλες βεσπίνες σφήκες από τη σχετικά μεγάλη κορυφή του κεφαλιού και από το στρογγυλεμένο τμήμα της κοιλιάς ακριβώς πίσω από τη μέση. Σε όλο τον κόσμο, αναγνωρίζονται 22 είδη *Βεσπιδών*. Τα περισσότερα είδη απαντώνται μόνο στις τροπικές περιοχές της Ασίας, αν και ο ευρωπαϊκός σέρσεγκας (V. crabro), κατανέμεται ευρέως σε όλη την Ευρώπη, τη Ρωσία, τη Βόρεια Αμερική και τη Βορειοανατολική Ασία. Το σερσέλι ή σερσέγκι (ασιατικός σέρσεγκας, vespa orientalis) που επίσης απαντάται στην Ελλάδα, είναι αρκετά μεγαλύτερο και το τσίμπημά του επώδυνο. Οι σφήκες που προέρχονται από τη Βόρεια Αμερική στο γένος *Dolichovespula* αναφέρονται συνήθως ως σέρσεγκες, αλλά στην πραγματικότητα είναι σφήκες.

## Κατηγορία


Κατηγορία:Σφηκίδες
Άνω Συμβολή Σερρών

Η **Άνω Συμβολή**, έως το 1927 γνωστή ως **Μπάνιτσα**, είναι πεδινό χωριό της Περιφερειακής Ενότητας Σερρών με υψόμετρο 60 μέτρα. Το χωριό βρίσκεται στα ανατολικά όρια με την Περιφερειακή Ενότητα Δράμας, ανατολικά του Αγγίτη ποταμού και βόρεια του *Μαυροπόταμου* ή *Ξηροπόταμου*. Απέχει 17 χλμ. Β.-ΒΑ. από το Ροδολίβος, 63 χλμ. Α. από τις Σέρρες και 19 χλμ. ΝΔ. από τη Δράμα. Το χωριό αναφέρεται επίσημα το 1961 να απογράφεται στην τότε κοινότητα Συμβολής. Σύμφωνα με το σχέδιο Καλλικράτης μαζί με τη Συμβολή αποτελούν την Τοπική Κοινότητα Συμβολής που υπάγεται στη Δημοτική Ενότητα Κορμίστας του Δήμου Αμφίπολης και σύμφωνα με την απογραφή του 2011 έχει πληθυσμό 23 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1993, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Πρωτάθλημα χειροσφαίρισης Α2 εθνικής κατηγορίας ανδρών 2006-2007

Η **Α2 Εθνική Χειροσφαίρισης Ελλάδας 2006−07** ήταν η 18η περίοδος της Α2 Εθνικής Χειροσφαίρισης και συνολικά η 25η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 4 Νοεμβρίου του 2006 και έληξε στις 20 Μαΐου του 2007. 
## Κατάταξη
### 1ος Όμιλος
Πρωταθλητής αναδείχθηκε ο Γ.Σ. Κορωπίου, ο οποίος ανέβηκε στην Α1΄. Στη Β΄ Εθνική υποβιβάστηκε ο Α.Ο. Ιωαννίνων και ο Α.Ο. Κύδων Χανίων.

### 2ος Όμιλος
Πρωταθλητής αναδείχθηκε ο Α.Ο.Δ. Θερμαϊκού, ο οποίος ανέβηκε στην Α1΄. Στη Β΄ Εθνική υποβιβάστηκε ο Α.Σ. Ιωνικός Λαμίας και ο Α.Σ. Μίλων Γιαννιτσών.

## Εξωτερικοί σύνδεσμοι
*Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία
*Ομοσπονδία Χειροσφαιρίσεως Ελλάδος — Πρόγραμμα — Αποτελέσματα

2006 2007
Κατηγορία:Χειροσφαίριση το 2006
Κατηγορία:Χειροσφαίριση το 2007
Ζώης Καράμπελας

Ο **Ζώης Καράμπελας** (Μαρούσι, 27 Απριλίου 2001) είναι Έλληνας επαγγελματίας καλαθοσφαιριστής. Με ύψος 1,86 μέτρα, αγωνίζεται ως πόιντ γκαρντ για την ομάδα του Α.Ο. Κολοσσού Ρόδου.

## Επαγγελματική σταδιοδρομία
Ο Καράμπελας ξεκίνησε την επαγγελματική του σταδιοδρομία στην Α2 Εθνική με το Περιστέρι, τη σεζόν 2017-18. Έκανε το ντεμπούτο του στην Α1 Εθνική τη σεζόν 2018-2019 με το Περιστέρι, σε έναν αγώνα εναντίον του Χολαργού.  Τη σεζόν 2018-19, ανακηρύχθηκε Καλύτερος Νέος Παίκτης της Α1. Τη σεζόν 2020-21, είχε 2.9 πόντους και 1.9 ασίστ ανά 10 λεπτά συμμετοχής, σε 15 ματς.

Στις 17 Ιουλίου 2021, ανακοινώθηκε από τη Λάρισα για ένα χρόνο. Με τη θεσσαλική ομάδα μέτρησε 5.3 πόντους (48% στο δίποντο, 30% στο τρίποντο), 2.7 ριμπάουντ και 2.9 ασίστ ανά 20 λεπτά παραμονής στο παρκέ σε 35 παιχνίδια στο ελληνικό πρωτάθλημα.

Στις 15 Αυγούστου 2022, συμφώνησε επίσημα με τον Απόλλωνα Πάτρας. Με τον Απόλλωνα μέτρησε κατά μέσο όρο 6.9 πόντους (42.1% δίποντα, 25.8% τρίποντα, 75% βολές), 2.9 ριμπάουντ, 4.5 ασίστ και 1 κλέψιμο σε 22 συμμετοχές στο ελληνικό πρωτάθλημα. 

Στις 2 Μαΐου 2023, ανακοινώθηκε από την Α.Ε.Κ. με συμβόλαιο έως το 2025.

Στις 9 Ιουλίου 2025, υπέγραψε συμβόαλιο συνεργασίας με τον Α.Ο. Κολοσσού Ρόδου. 

## Εθνική ομάδα
Ο Καράμπελας έχει υπάρξει μέλος των «μικρών» Εθνικών ομάδων της Ελλάδας, με τις οποίες πήρε μέρος στο Ευρωπαϊκό Πρωτάθλημα Εφήβων του 2018 και στο Παγκόσμιο Κύπελλο U19 του 2019.

Τον Φεβρουάριο του 2021, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Ο πρώτος αγώνας ήταν κόντρα στη Βοσνία, ήττα με 69-84, με τον ίδιο να έχει 2 πόντους, 4 ριμπάουντ και 3 ασίστ σε 13:40 λεπτά συμμετοχής.

## Διακρίσεις

### Ατομικές

* Καλύτερος Νέος Παίκτης του Πρωταθλήματος Ελλάδας: (2019)
* Ελληνικό All Star Game νέων: (2020)

## Παραπομπές


## Εξωτερικοί σύνδεσμοι
* Προφίλ U19 στη FIBA 
* Προφίλ στο Basketball-Reference.com 
* Προφίλ στο Eurobasket.com 
* Προφίλ στο RealGM.com 
* Προφίλ στη Basket League Ελλάδας  
* Προφίλ στη Basket League Ελλάδας  
* Προφίλ στο Περιστέρι  

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ερμή Αγιάς
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Σημαιολογία

[μικρογραφία|220x220εσ| Η σημαία της Διεθνούς Ομοσπονδίας Ενώσεων Σημαιολογίας απεικονίζει έναν [Ποδόδεσμος|ποδόδεσμο. ]]
Η **σημαιολογία** (αγγλ. *vexillology*) είναι η μελέτη της ιστορίας, των συμβολισμών και της χρήσης των σημαιών ή, κατ 'επέκταση, κάθε ενδιαφέρον για σημαίες σε γενικές γραμμές. Ο διεθνής όρος είναι σύνθετο της λατινικής λέξης *vexillum* («σημαία») και του ελληνικού επιθήματος*[[-λογία]].* 

Αυτός που μελετά τις σημαίες είναι **σημαιολόγος**, ο σχεδιαστής σημαιών ονομάζεται **σημαιογράφος** και η τέχνη του σχεδιασμού σημαίας ονομάζεται σημαιογραφία. Αυτός που ασχολείται με τις σημαίες από ερασιτεχνικό ενδιαφέρον ή χόμπι αποκαλείται **σημαιόφιλος**. 

## Ιστορία
Η μελέτη των σημαιών, η σημαιολογία, επισημοποιήθηκε από τον Αμερικανό μελετητή και φοιτητή Ουίτνεϊ Σμιθ το 1961 με τη δημοσίευση του *The Flag Bulletin*. Κατά τη διάρκεια της ζωής του, ο Σμιθ θέσπισε διάφορες οργανώσεις και διευθέτησε συναντήσεις, όπως το πρώτο Διεθνές Συνέδριο Σημαιολογίας (ICV), η Σημαιολογική Ένωση Βόρειας Αμερικής και η Διεθνής Ομοσπονδία Ενώσεων Σημαιολογίας(FIAV). Ο Σμιθ, ο οποίος αναγνωρίζεται ότι επινόησε τον όρο *vexillology* το 1957, έγραψε: «Επειδή η χρήση των σημαιών πηγαίνει πίσω στις πρώτες ημέρες του ανθρώπινου πολιτισμού, η μελέτη αυτής της χρήσης με σοβαρό τρόπο είναι τόσο πρόσφατη που ο όρος για αυτή (...) δεν εμφανίστηκε γραπτώς μέχρι το 1959.» Προηγουμένως, η μελέτη των σημαιών θεωρήθηκε γενικά μέρος της εραλδικής. 

Η συμμετοχή στη σημαιολογία συμπεριλαμβάνει ακαδημαϊκή εργασία σε τομείς όπως η κοινωνιολογία, η ιστορία ή ο σχεδιασμός σημαιών, καθώς και το ενδιαφέρον από όσους είναι απλώς παθιασμένοι με τις σημαίες. Οι ICV και οι τοπικές σημαιολογικές συναντήσεις καλύπτουν συχνά ευρύ φάσμα ενδιαφέροντος για τις σημαίες. Από το 1969 διοργανώνεται Διεθνές Συνέδριο Σημαιολογίας κάθε δύο χρόνια, υπό την αιγίδα της FIAV και οι εργασίες που παρουσιάζονται στο συνέδριο δημοσιεύονται στη συνέχεια ως *Πρακτικά* του Κογκρέσου.

## Δείτε επίσης
* Γλωσσάριο της σημαιολογίας 
* Σημαίες του Κόσμου 

## Παραπομπές


## Περαιτέρω ανάγνωση
* Λίπσον, Μαρκ. *Σημαία: Μια αμερικανική βιογραφία*. Νέα Υόρκη: Thomas Dunne Books, 2005. 
* Σμιθ, Ουίτνεϊ. Σημαίες κατά τη διάρκεια των αιώνων και σε ολόκληρο τον κόσμο. Νέα Υόρκη: McGraw-Hill, 1975. 

## Εξωτερικοί σύνδεσμοι
*  

Κατηγορία:Σύμβολα
Μίλησε Μου Για Έρωτα

Το **Μίλησε Μου Για Έρωτα** (Vox) είναι ελληνική δραματική τηλεταινία του 1996, σε σκηνοθεσία, σενάριο του Δημήτρη Αθανίτη. 

## Πλοκή
Η οικογένεια ενός ψυχίατρου (Τάσος Μπλάτζιος) αναστατώνεται όταν η γυναίκα του (Αθηνά Παππά) εγκαταλείπεται από τον εραστή της και βρίσκει καταφύγιο σε μια νέα σχέση που όμως είναι μόνο στο τηλέφωνο. Ο ψυχίατρος, αν και έχει κι αυτός ερωμένη (Εύα Στυλάντερ), θορυβείται όταν ανακαλύπτει την απιστία της γυναίκας του. Μέσω ενός ιδιωτικού ντετέκτιβ (Δημήτρης Αθανίτης), θα φθάσει στο σπίτι του άγνωστου τηλεφωνικού εραστή. Καθώς προσπαθεί να βοηθήσει ένα πελάτη του (Γιάννης Μποσταντζόγλου) με ανάλογα προβλήματα σχέσης με την γυναίκα του, ο ψυχίατρος βλέπει τον κόσμο του να καταρρέει.  

## Κυκλοφορία
Η ταινία προβλήθηκε από το κανάλι της ΕΡΤ το 1996. 

## Συντελεστές
*Σκηνοθεσία, Σενάριο: Δημήτρης Αθανίτης
*Παραγωγή: ΕΡΤ
*Φωτογραφία: Παναγιώτης Θεοφανόπουλος
*Σκηνικά, Κοστούμια: Άση Δημητρολοπούλου
*Ήχος: Γιώργος Μπιλικάς
*Μοντάζ: Στάθης Πλώτας

## Ηθοποιοί
*Τάσος Μπλάτζιος (ψυχίατρος)
*Εύα Στυλάντερ (η σύζυγος)
*Αθηνά Παππά (η ερωμένη)
*Ζαχαρένια Αθητάκη (η κόρη)
*Άγης Εμμανουήλ (ο φίλος της κόρης)
*Γιάννης Μποσταντζόγλου (πελάτης)
*Δημήτρης Αθανίτης (ντετέκτιβ)

## Παραπομπές


Κατηγορία:Ταινίες σε σκηνοθεσία Δημήτρη Αθανίτη
Κατηγορία:Τηλεταινίες
Κατηγορία:Ταινίες του 1996
Ακτή Νέων Κερδυλίων Σερρών

Η **Ακτή Νέων Κερδυλίων** είναι παραθαλάσσιο χωριό της Περιφερειακής Ενότητας Σερρών σε υψόμετρο 5 μέτρων. Βρίσκεται στα παράλια του Στρυμονικού Κόλπου σε απόσταση 27,5 χλμ. ΝΔ από το Ροδολίβος, 65,53 χλμ. ΝΑ από τις Σέρρες και 88,5 Α-ΒΑ από τη Θεσσαλονίκη. Από το χωριό περνάει η ΕΟ Θεσσαλονίκης - Καβάλας και είναι κτισμένη ανάμεσα στο Λογκάρι (ΝΔ) και στη Συκιά (ΒΑ).

Αναφέρεται επίσημα για πρώτη φορά το 1971 να απογράφεται στην τότε κοινότητα Νέων Κερδυλίων της επαρχίας Βισαλτίας, με πληθυσμό 10 κατοίκων. Σύμφωνα με το σχέδιο Καλλικράτης μαζί με τα Νέα Κερδύλια, το Λογκάρι, το Λιμάνι και τη Συκιά αποτελούν την Τοπική Κοινότητα Νέων Κερδυλίων που υπάγεται στη Δημοτική Ενότητα Αμφίπολης του Δήμου Αμφίπολης και σύμφωνα με την απογραφή του 2021 έχει πληθυσμό 24 κατοίκων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Υπουργείο Ενέργειας, Εμπορίου, Βιομηχανίας και Τουρισμού (Κύπρος)

Το **Υπουργείο Ενέργειας, Εμπορίου, Βιομηχανίας και Τουρισμού** της Κύπρου δημιουργήθηκε στις 12 Ιουλίου 2013 και καταργήθηκε στις 2 Ιανουαρίου 2019. Η έδρα του Υπουργείου Ενέργειας, Εμπορίου, Βιομηχανίας και Τουρισμού βρισκόταν στη Λευκωσία. Διαδέχθηκε από το Υπουργείο Ενέργειας, Εμπορίου και Βιομηχανίας. Προηγουμένως υπήρχαν το Υπουργείο Εμπορίου και Βιομηχανίας (1960-1994) και το  Υπουργείο Εμπορίου, Βιομηχανίας και Τουρισμού (1994-2013).

Ο μόνος Υπουργός Ενέργειας, Εμπορίου, Βιομηχανίας και Τουρισμού ήταν ο Γιώργος Λακκοτρύπης (2013-2 Ιανουαρίου 2018).

## Παραπομπές

Ενεργειας, Εμποριου, Βιομηχανιας και Τουρισμου
Κατηγορία:Υπουργεία Ενέργειας
Κατηγορία:Υπουργεία Εμπορίου
Κατηγορία:Υπουργεία Βιομηχανίας
Κατηγορία:Υπουργεία Τουρισμού
Συκιά Αμφίπολης Σερρών

Η **Συκιά** είναι παραθαλάσσιο χωριό της Περιφερειακής Ενότητας Σερρών με υψόμετρο 24 μέτρα, η οποία βρίσκεται στα παράλια του Στρυμονικού Κόλπου. Απέχει 25 χλμ. ΝΔ. από το Ροδολίβος και 63 χλμ. ΝΑ. από τις Σέρρες. Από το χωριό περνάει η ΕΟ Θεσσαλονίκης - Καβάλας και είναι κτισμένο ανάμεσα στην Ακτή Νέων Κερδυλίων (ΝΔ.) και στα Νέα Κερδύλια (ΒΑ.). Αναφέρεται επίσημα το 1981 να απογράφεται στην τότε κοινότητα Νέων Κερδυλίων. Σύμφωνα με το σχέδιο Καλλικράτης μαζί με τα Νέα Κερδύλια, το Λογκάρι, το Λιμάνι και την Ακτή Νέων Κερδυλίων αποτελούν την Τοπική Κοινότητα Νέων Κερδυλίων που υπάγεται στη Δημοτική Ενότητα Αμφίπολης του Δήμου Αμφίπολης και σύμφωνα με την απογραφή του 2021 έχει πληθυσμό 16 κατοίκους.

## Σημείωση
Στην ίδια περιφερειακή ενότητα υπάρχει και ο οικισμός Συκιά του Δήμου Εμμανουήλ Παππά.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Μοναστήρι του Χόμπι

Το **Μοναστήρι του Χόμπι** (), που επίσημα ονομάζεται **Μοναστήρι του Νοτσιχέβι της [[Κοίμηση της Θεοτόκου|Κοίμησης]]**, είναι ένα Γεωργιανό Ορθόδοξο μοναστήρι που βρίσκεται στην αριστερή όχθη του ποταμού Χόμπι, στο χωριό Νοτσιχέβι του Δήμου Χόμπι, στο μχάρε Σαμεγκρέλο-Ζέμο Σβανέτι στη δυτική Γεωργία. Το κτίριο της εκκλησίας χρονολογείται του 13ου αιώνα. Το μοναστήρι λειτούργησε ως αββαείο για την δυναστεία των Νταντιάνι της Μινγκρελίας και σε αυτό έχουν φυλαχτεί κειμήλια και εικόνες των Χριστιανών. Είναι αναγνωρισμένο ως Αμετακίνητο Μνημείο Πολιτιστικής Κληρονομιάς της Γεωργίας.  

## Ιστορία

Η πρώτη καταγεγραμμένη αναφορά στο Χόμπι και στον επίσκοπο Εγνάτιο έγινε σε ένα Γεωργιανό έγγραφο από τη Μονή του Σταυρού, το 1212-1222. Η ακριβής ημερομηνία κατασκευής της εκκλησίας είναι άγνωστη. Η εκκλησία χρονολογείται του 13ου-14ου αιώνα, το καμπαναριό χτίστηκε τον ύστερο μεσαίωνα και ανακατασκευάστηκε τον 19ο αιώνα, το ανάκτορο είναι του 18ου-19ου αιώνα και ο φράχτης είναι ύστερος μεσαιωνικός.  

Το μοναστήρι λειτούργησε ως αββαείο και νεκροταφείο για την οικογένεια των Νταντιάνι, μια πριγκιπική δυναστεία της Μινγκρελίας. Κατά τη μεσαιωνική περίοδο το μοναστήρι ήταν κατοικία του Πατριάρχη της Δυτικής Γεωργίας.  

Το μοναστήρι του Χόμπι είχε την τιμή να φυλάξει κάποια ιερά χριστιανικά κειμήλια: ένα ένδυμα της Παναγίας, μέρη από το σώμα του Αγίου Ιωάννη του Βαπτιστή, το χέρι της Αγίας Μαρίνας, δάχτυλα του Άγιου Κυριάκου, τον μηρό του Αγίου Γεωργίου, τον Σταυρό του Σωτήρα, τον Σταυρό του Δαβίδ Δ' του Κτίστη, εικόνες, κ.α. 

Κατά τη σοβιετική περίοδο το μοναστήρι έκλεισε. Το 1989 το μοναστήρι αποκαταστάθηκε με τις ευλογίες του Πατριάρχη Γεωργίας Ηλία Β'.

## Περιγραφή
Το μοναστήρι είναι κτιριακό συγκρότημα που περιλαμβάνει μία εκκλησία, έναν πέτρινο φράχτη, ένα ανάκτορο και τα ερείπια παλαιότερων κτιρίων.

Η εκκλησία δεν έχει τρούλο. Η οροφή της έχει έναν σταυρωτό θόλο και οι προσόψεις της είναι διακοσμημένες με ανάγλυφα. Οι τοιχογραφίες είναι του 13ου-14ου αιώνα και απεικονίζουν σκηνές από τη ζωή του Χριστού και της Παναγίας, ιστορικές μορφές όπως μέλη της δυναστείας των Νταντιάνι, κ.α. Συνοδεύονται από επιγραφές στα Γεωργιανά ασομταβρούλι και στα Ελληνικά.

Το ερειπωμένο ανάκτορο χρονολογείται του 17ου αιώνα. Είναι ορθογώνιο, επιμηκυσμένο στον άξονα βορρά-νότου. Στο ισόγειο είχε κελάρι. Έχει μία πλατιά είσοδο στα δυτικά, εκατέρωθεν της οποίας υπήρχαν δύο στενά αψιδωτά παράθυρα. Άλλο ένα τέτοιο παράθυρο υπάρχει στο νότιο τοίχο. Μία σκάλα οδηγούσε στον δεύτερο όροφο.   

## Παραπομπές


## Βιβλιογραφία

* გ.კალანდია "ოდიშის საეპისკოპოსოთა ისტორია" (ცაიში, ბედია, მოქვი, ხობი). თბ. 2004

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Υπουργείο Εμπορίου και Βιομηχανίας (Κύπρος)

Το **Υπουργείο Εμπορίου και Βιομηχανίας** της Κύπρου δημιουργήθηκε το 1960 και καταργήθηκε στις 27 Οκτωβρίου 1994. Διαδέχθηκε από το Υπουργείο Εμπορίου, Βιομηχανίας και Τουρισμού (1994-2013).

## Διατελέσαντες υπουργοί
Στο διάστημα που μεσολάβησε από την ημέρα της υπογραφής των Συμφωνιών Ζυρίχης-Λονδίνου (19 Φεβρουαρίου 1959) έως τις 16 Αυγούστου 1960 που η Κύπρος ανακηρύχθηκε επίσημα ανεξάρτητο κράτος εγκαθιδρύθηκε *μεταβατική επιτροπή*, που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας στην ανεξάρτητη Κυπριακή Δημοκρατία. Η μεταβατική επιτροπή είχε θέση προσωρινής κυβέρνησης. Στη θέση του Υπουργού Εμπορίου και Βιομηχανίας (2 Απριλίου 1959 - 15 Αυγούστου 1960) ήταν ο Πασχάλης Πασχαλίδης.

Ο πίνακας που ακολουθεί παρουσιάζει όλους του Υπουργούς Εμπορίου και Βιομηχανίας:

## Παραπομπές

Εμποριου και Βιομηχανιας
Κατηγορία:Υπουργείο Εμπορίου και Βιομηχανίας (Κύπρος)
Κατηγορία:Υπουργεία Εμπορίου
Κατηγορία:Υπουργεία Βιομηχανίας
Λογκάρι Σερρών

Το **Λογκάρι** είναι παραθαλάσσιο χωριό της Περιφερειακής Ενότητας Σερρών σε υψόμετρο 8 μέτρα, στα όρια με την Περιφερειακή Ενότητα Θεσσαλονίκης και τα παράλια του Στρυμονικού Κόλπου. Απέχει 30 χλμ. ΝΔ. από το Ροδολίβος, 68 χλμ. Ν.-ΝΑ. από τις Σέρρες και 86 Α.-ΒΑ. από τη Θεσσαλονίκη. Από το χωριό περνάει η ΕΟ Θεσσαλονίκης - Καβάλας ενώ στη βόρεια πλευρά του η Εγνατία Οδός. Αναφέρεται επίσημα το 1981 να απογράφεται στην τότε κοινότητα Νέων Κερδυλίων. Σύμφωνα με το σχέδιο Καλλικράτης μαζί με τα Νέα Κερδύλια, την Ακτή Νέων Κερδυλίων, το Λιμάνι και τη Συκιά αποτελούν την Τοπική Κοινότητα Νέων Κερδυλίων που υπάγεται στη Δημοτική Ενότητα Αμφίπολης του Δήμου Αμφίπολης και σύμφωνα με την απογραφή του 2021 έχει πληθυσμό 20 κατοίκους.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Αρχάγγελος Ημαθίας

Ο **Αρχάγγελος** είναι χωριό της τοπικής κοινότητας Ζερβοχωρίου, της δημοτικής ενότητας (τέως δήμου) Ειρηνούπολης, του δήμου Ηρωικής Πόλης Νάουσας, της περιφερειακής ενότητας (τέως νομού) Ημαθίας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νάουσας του νομού Ημαθίας, στο γεωγραφικό διαμέρισμα Μακεδονίας.
*Μέχρι το 1926 ο οικισμός ονομαζόταν *Γενή-Κιόι* και μέχρι το 1940 *Βάλτος*.
## Γεωγραφία
Ο Αρχάγγελος είναι πεδινό χωριό στο βόρειο τμήμα του νομού Ημαθίας. Βρίσκεται δίπλα στα όρια με τον νομό Πέλλας (στο σημείο από όπου ξεκινούσε η αποξηρανθείσα λίμνη των Γιαννιτσών) και ακριβώς απέναντι από την Ακρολίμνη, στις όχθες του ποταμού Βόδα και πάνω στην επαρχιακή οδό Νάουσας-Κρύας Βρύσης, σε μέσο σταθμικό υψόμετρο 10 μέτρων. Απέχει 25 χιλιόμετρα περίπου Β. ΒΑ. της Βέροιας.  
## Πληθυσμός

## Διοικητικές μεταβολές
Ο οικισμός αναγνωρίστηκε το 1918 ως *Γενή-Κιόι* και προσαρτήθηκε στην κοινότητα Βετίστης του νομού Θεσσαλονίκης. Το 1926 μετονομάστηκε σε *Βάλτος* και το 1935 προσαρτήθηκε στην κοινότητα Ζερβοχωρίου. Το 1940 μετονομάστηκε σε *Αρχάγγελος* και το 1946 υπήχθη οριστικά στον νομό Ημαθίας. Με το ΦΕΚ 123Α - 19/08/1986 αποσπάστηκε από την κοινότητα Ζερβοχωρίου και προσαρτήθηκε στον δήμο Ειρηνούπολης. Με το ΦΕΚ 87Α - 07/06/2010 αποσπάστηκε από τον δήμο Ειρηνούπολης και προσαρτήθηκε στον δήμο Ηρωικής Πόλης Νάουσας.
## Ιστορικά στοιχεία
Οι κάτοικοι του χωριού είναι στην πλειονότητά τους γηγενείς Μακεδόνες, αλλά και Ποντιακής καταγωγής. Παλαιότερα μιλούσαν την ποντιακή αλλά και σλαβομακεδονική διάλεκτο. Η περιοχή ήταν τσιφλίκι και παρήγαγε γεωργικά (δημητριακά, καλαμπόκι, σουσάμι) και κτηνοτροφικά προϊόντα. Σήμερα, παράγονται κυρίως φρούτα (ροδάκινα, μήλα, αχλάδια) και καπνός.
## Αξιοθέατα
*Ο ενοριακός ναός των Αρχαγγέλων, στο κέντρο του οικισμού. Εορτάζει στις 8 Νοεμβρίου
*Η Περιμετρική Τάφρος 66, νότια του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

## Εξωτερικοί σύνδεσμοι
*https://www.youtube.com/watch?v=AXsvPpXdjqk
*http://medusa.libver.gr/jspui/handle/123/8327 

Κατηγορία:Χωριά της περιφερειακής ενότητας Ημαθίας
Κατηγορία:Δήμος Νάουσας
Υπουργείο Παιδείας και Πολιτισμού (Κύπρος)

Το **Υπουργείο Παιδείας και Πολιτισμού** της Κύπρου δημιουργήθηκε στις 12 Νοεμβρίου 1993 και καταργήθηκε στις 9 Ιουλίου 2019 οπότε αντικαταστάθηκε από το Υπουργείο Παιδείας, Πολιτισμού, Αθλητισμού και Νεολαίας. Προηγουμένως υπήρχε το Υπουργείο Παιδείας (1965-1993). Η έδρα του Υπουργείου Παιδείας και Πολιτισμού βρισκόταν στον Δήμο Στροβόλου.

## Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Παιδείας και Πολιτισμού:

## Παραπομπές


*
Παιδειας και Πολιτισμου
Κατηγορία:Υπουργεία Πολιτισμού
Υπουργείο Παιδείας (Κύπρος)

Το **Υπουργείο Παιδείας** της Κύπρου δημιουργήθηκε το 1965 και καταργήθηκε στις 12 Νοεμβρίου 1993. Το διαδέχθηκε το Υπουργείο Παιδείας και Πολιτισμού (1993-2019).

## Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Παιδείας:

## Διατελέσας υφυπουργός
Την περίοδο 1978-1980 υπήρχε και η θέση του Υφυπουργού Παιδείας. Ο μόνος υφυπουργός παιδείας ήταν ο Κώστας Χατζηστεφάνου, του οποίου η θητεία διήρκεσε από τις 9 Μαρτίου 1978 έως τις 9 Σεπτεμβρίου 1980.

## Παραπομπές


*
Παιδειας
Άγιος Νικόλαος Νάουσας Ημαθίας

Ο **Άγιος Νικόλαος** (Δημοτική Κοινότητα Νάουσας - Δημοτική Ενότητα Νάουσας), ανήκει στον δήμο Νάουσας, της Περιφερειακής Ενότητας Ημαθίας που βρίσκεται στην Περιφέρεια Κεντρικής Μακεδονίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης” (Ν.3852/2010). Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, ο Άγιος Νικόλαος ανήκε στο Τοπικό Διαμέρισμα Ναούσης, του πρώην Δήμου Νάουσας, του Νομού Ημαθίας. Ο Άγιος Νικόλαος έχει υψόμετρο 505 μέτρα από την επιφάνεια της θάλασσας, σε γεωγραφικό πλάτος 40,6147297639 και γεωγραφικό μήκος 22,0423971214.
εναλλ.=Η λίμνη στο άλσος Αγίου Νικολάου.|πλαίσιο|δεξιά|274x274εσ|Η λίμνη στο Άλσος του Αγίου Νικολάου.
Το Άλσος Αγίου Νικολάου, είναι ένα πανελλήνιο τουριστικό κέντρο αναψυχής και διημέρευσης μόλις 3 χιλιόμετρα νοτιοδυτικά της ηρωικής πόλης της Νάουσας. Ένας επίγειος παράδεισος στην καρδιά της Ημαθίας. Μια ανάσα ζωής κόντρα στην οικολογική υποβάθμιση.

Εξήντα στρέμματα πανέμορφης γης παίρνουν ζωή από τις πηγές του ιστορικού και πολλαπλά πολύτιμου, ποταμού της Αράπιτσας. Μοναδικό στην Ελλάδα το υπεραιωνόβιο άλσος πλατάνων εντυπωσιάζει τον επισκέπτη σε κάθε εποχή για την μεγαλοπρέπεια και τον όγκο του. Στη σκιά του αναπαύεται το απέραντο πράσινο του φυσικού χλοοτάπητα που συνυπάρχει με το άγριο αυτοφυές πυξάρι, τη φλαμουριά, τη βελανιδιά και το άφθονο νερό σε μια σπάνια συμφωνία ήχων και χρωμάτων. Αυτόν τον πανέμορφο τόπο χρηματοδότησε η Ευρωπαϊκή Ένωση στα πλαίσια του προγράμματος LIFE αφενός για να τον προστατεύσει και αναδείξει και αφετέρου για να βάλει τις βάσεις για μια ορθολογικά οικολογική διαχείριση ώστε το πολυποίκιλο πλέγμα χρήσεων και δραστηριοτήτων που φιλοξενούνται στο χώρο να επιτρέπουν την αειφορία.

Αποτέλεσμα της αξιόλογης αυτής προσπάθειας υπήρξε το Ειδικό Ευρωπαϊκό Βραβείο σημαντική διάκριση στα πλαίσια του θεσμού των Ευρωπαϊκών Βραβείων αστικού και περιφερειακού σχεδιασμού το 1997.

Σήμερα επισκέπτονται το άλσος ετησίως 1.000.000 επισκέπτες από όλη την Ελλάδα, που έχουν την δυνατότητα να κάνουν χρήση των παρακάτω εγκαταστάσεων και δραστηριοτήτων:

# των αθλητικών εγκαταστάσεων που περιλαμβάνουν γήπεδα μπάσκετ, βόλεϊ και τένις καθώς και δημοτικό αναψυκτήριο,
# της παιδικής χαράς,
# της μικρής τεχνητής λίμνης ψαρέματος και βαρκάδας, 
# της εκκλησίας του Αγ. Νικολάου, από την οποία πήρε το όνομα της η περιοχή,
# του εκτροφείου θηραμάτων,
# των εστιατορίων με κυριότερο προσφερόμενο έδεσμα την τοπική πέστροφα,
# των χώρων υπαιθρίου γεύματος,
# των διαδρόμων άθλησης και περιπάτου,
# των πηγών του ποταμού Αράπιτσα,
# του μικρού τραίνου για μια σύντομη περιήγηση του Άλσους,
# του Κέντρου περιβαλλοντικής ενημέρωσης για μια πρώτη γνωριμία με την χλωρίδα και πανίδα της περιοχής και τέλος
# των εγκαταστάσεων υγιεινής.

Στην είσοδο του Άλσους έχει ολοκληρωθεί και ο χώρος στάθμευσης 250 θέσεων.
## Πληθυσμός
 

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Δήμος Νάουσας
Κατηγορία:Χωριά της περιφερειακής ενότητας Ημαθίας
Νέα Αμφίπολη Σερρών

Η **Νέα Αμφίπολη** είναι πεδινό χωριό της Περιφερειακής Ενότητας Σερρών με υψόμετρο 17 μέτρα, το οποίο βρίσκεται κοντά στα νοτιοδυτικά όρια με την Περιφερειακή Ενότητα Καβάλας. Είναι κτισμένη δίπλα και ανατολικά του ποταμού Στρυμόνα, σε απόσταση 19 χλμ. ΝΔ. από το Ροδολίβος, 57 χλμ. ΝΑ. από τις Σέρρες και 60 χλμ. από την Καβάλα. Το πρώην επίσημο όνομα του χωριού είναι *Άγιος Νικόλαος* και έτσι αναφέρεται επίσημα για πρώτη φορά το 1961 όταν απογράφηκε στην τότε κοινότητα Αμφιπόλεως. Το 1965 μετονομάστηκε σε Νέα Αμφίπολις. Σύμφωνα με την απογραφή του 2011, έχει πληθυσμό 38 κατοίκων. Πρόκειται για το τελευταίο χωριό του Νομού Σερρών, πριν τα σύνορα με τον Νομό Καβάλας. Επιπλέον, αποτελεί έναν από τους πλησιέστερους στην θάλασσα οικισμούς του Νομού, και πιο συγκεκριμένα στον Στρυμονικό κόλπο.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης